open-index/open-wikipedia-markdown huggingface dataset:
Geografický ústav (Paríž)

**Geografický ústav** () je vedecká inštitúcia v Paríži. Sídli na adrese 191, *[[Rue Saint-Jacques]]* v 5. obvode v kampuse Curie, ktorý združuje ďalšie vedecké inštitúcie. Inštitút spravuje Univerzita Paríž 1 Panthéon-Sorbonne.

## História
Ústav založila Marie-Louise Arconati-Visconti a jeho sídlo v rokoch 19141926 postavil architekt Henri-Paul Nénot, ktorý budovu spojil so susedným oceánografickým ústavom (ktorý tiež projektoval) symbolicky dvojitým oblúkom (Zem a Oceán).

Budova bola postavená na mieste kaplnky bývalého kláštora vizitantiek zbúraného v roku 1908, ktorý sa rozkladal na predmestí Saint-Jacques.

Pôsobili tu geografi Paul Vidal de la Blache alebo Emmanuel de Martonne.

Od svojho založenia bol geografický ústav súčasťou Parížskej univerzity. Po máji 1968 a rozdelení univerzity bol pridelený univerzite Paríž 1 Panthéon-Sorbonne, avšak na výučbu slúžil aj univerzitám Sorbonne a Université Paris-Diderot.

## Budova
Budova má suterén a štyri poschodia. Na prízemí sa nachádza vstupná hala, odkiaľ sa vstupuje do troch posluchární. V hale pokrýva jednu stenu mapa sveta. Najväčšia poslucháreň s kapacitou asi 250 miest, sa nazýva *Emmanuel de Martonne* na geografovu počesť. Ostatné dve posluchárne sú menšie a pojmú asi sto ľudí. Poschodia sú špecializované:  na prvom a druhom sa nachádza geografická knižnica, ktorá bola renovovaná v roku 1999. Francúzska referenčná knižnica pre geografiu (CADIST), zhromažďuje zbierku viac ako 100&nbsp;000 dokumentov (knihy, diplomové práce, časopisy) a bohatú mapovú knižnicu obsahujúcu viac ako 100&nbsp;000 kusov. Horné dve poschodia tvoria učebne a kancelárie usporiadané do štvorca okolo centrálneho átria. Na treťom a štvrtom poschodí sú umiestnené pracovne geografov z univerzít Sorbonne, Paríž I a Paríž VII.

## Iné projekty

## Zdroj

Kategória:5. obvod (Paríž)
Kategória:Geografické organizácie
Kategória:Novorenesančné stavby vo Francúzsku
Kategória:Architektúra z 1926
Kategória:Organizácie založené v 1926
Kategória:Vedecké ústavy v Paríži
Hypnozoit

náhľad|Životný cyklus plazmódií a úloha hypnozoitov v ňom
**Hypnozoit** je fakultatívne pokojové štádium, ktoré sa vyskytuje v životnom cykle rôznych vnútrobunkových parazitov (napr. *Plasmodium*, rôzne druhy *Cystoisospora*). Hepatocytové hypnozoity patogénov malárie *Plasmodium ovale* a *Plasmodium vivax* sú dôležité pre humánnu medicínu, pretože môžu viesť k relapsom ochorenia, ak nie je eradikácia liekom úplná. Dôvodom rozvoja takýchto trvalých foriem je prispôsobenie sa patogénov sezónnemu výskytu ich konečných hostiteľov (komáre *Anopheles*).

Hypnozoity sú vnútrobunkové jednojadrové sporozoity, ktoré sa v pečeňových bunkách nedelia za vzniku schizontov, ktoré majú veľký počet jadier.

## Antimalariká účinné proti hypnozoitom
náhľad|Primachín, liečivo účinné proti hypnozoitom
Na trvalé vyliečenie relapsujúcich foriem malárie vyvolanej *Plasmodium ovale* a *Plasmodium vivax* sa používajú tkanivové schizontocída: používa sa primachín, resp. novší etachín ďalšie látky s tkanivovým schizontocídnym účinkom sú pamachín a tafenochín, tiež inhibítory dihydrofolátreduktázy ako proguanil, chlórproguanil, cykloguanil a derivát pyrimidínu pyrimetamín, tiež sú účinné antibiotiká (inhibítory proteosyntézy ako doxycyklín a klindamcín.

## Referencie

## Pozri aj
* malária

Kategória:Malária
Turecká vojna

**Turecká vojna** môže byť:

* ktorákoľvek rakúsko-turecká vojna (16.-18. stor.) (v užšom zmysle len v období 1526/1529 - 1683), pozri pod osmansko-habsburské vojny
* ktorákoľvek uhorsko-turecká (14.-16. stor.) alebo rakúsko-turecká vojna, pozri uhorsko-turecké vojny a osmansko-habsburské vojny
* v širšom zmysle (synonymá: **(európska) protiturecká vojna**, **(európska) vojna proti Turkom**, **osmanská vojna (v Európe)**): ktorákoľvek vojna medzi nejakým európskym štátom a Osmanskou ríšou, konkrétne to môže byť napríklad:
** ktorákoľvek uhorsko-turecká vojna, pozri uhorsko-turecké vojny
** ktorákoľvek rakúsko-turecká vojna, pozri osmansko-habsburské vojny
** ktorákoľvek benátsko-turecká vojna, pozri benátsko-turecká vojna
** ktorákoľvek rusko-turecká vojna, pozri rusko-turecká vojna
** ktorákoľvek poľsko-turecká vojna, pozri poľsko-turecká vojna
** ktorákoľvek z balkánskych vojen s Osmanskou ríšou zo začiatku 20. storočia, pozri prvá balkánska vojna a druhá balkánska vojna
** taliansko-turecká vojna
** ktorákoľvek z grécko-tureckých vojen, pozri grécko-turecká vojna

## Referencie

## Pozri aj
* Osmanské vojny v Európe
Schizontocídum

**Schizontocídum** je antiprotozoikum, často antimalarikum, ktoré usmrcuje schizonty, vývinové štádium prvkov. Schizontocída sa delia na:

* krvné schizontocída (pôsobia na erytrocytárne formy parazita), tlmia klinické príznaky infekcie, ale nie sú účinné proti extraerytrocytárnym formám parazita, takže nie sú schopné vyliečiť relapsujúce formy malárie vyvolané *Plasmodium ovale* a *Plasmodium vivax.* Medzi krvné schizontocída sa zaraďujú všetky antimalariká okrem pamachínu, primachínu a tafenochínu,
* tkanové schizontocída (pôsobia hypnozoity *Plasmodium ovale* a *Plasmodium vivax,* a tak sú schopné vyliečiť relapsujúce formy malárie).

## Referencie

## Pozri aj
* schizont
* hypnozoit
* malária
* antiprotozoikum
* antimalarikum

Kategória:Malária
Kategória:Antimalariká
Sporontocídum

**Sporontocídum** (tiež **sporontocídne liečivo**)  je liečivo zo skupiny antiprotozoík, antimalarík, ktoré brzdí sporogóniu v komárovi. Tento vplyv sa tiež nazýva antisporogónický účinok alebo gametostatický účinok. Sporontocídne liečivá účinkujú na gametocyty *Plasmodium falciparum* a *Plasmodium vivax*, čím ich robia neinfekčnými pre komára. Takto účinkuje proguanil, chlórproguanil a pyrimetamín, ktorého účinok môže pretrvávať dva až tri týždne po jedinej dávke. 8-aminochinolíny ako pamachín majú rovnaký účinok, ale je slabší a trvá kratšie kvôli rýchlejšej exkrécii týchto látok.

## Referencie

## Pozri aj
* schizontocídum
* malária
* antimalarikum
* antiprotozoikum

## Externé odkazy
* Klasifikácia antimalarických liečiv vo vzťahu ku rôznym štádiám životného cyklu parazita

Kategória:Antimalariká
Kategória:Malária
Gametocídum

**Gametocídum** (tiež **gametocídne liečivo, gametocytocíd**) je antimalarikum, antiprotozoikum proti pohlavným bunkám prvokov (gametocytom). Gametocída ničia pohlavné formy parazita a bránia ich prenosu na komára. Ku gametocídam sa zaraďuje primachín a pyrimetamín. Patria sem aj 8-aminochinolíny ako pamachín, plazmocíd, primachín, chinocíd, ktoré sú najúčinnejšie voči pohlavným formám všetkých druhov rodu *Plasmodium.* Dve posledné látky sú menej toxické ako ostatné. Chinín, mepakrín, chlorochín a amodiachín účinkujú len proti gametocytom *P. vivax* a *P. malariae*, ale nemajú žiadny účinok proti gametocytom *Plasmodium falciparum*.

## Referencie


## Pozri aj

* antimalarikum
* antiprotozoikum
* schizontocídum
* sporontocídum

## Externé odkazy

* Klasifikácia antimalarických liečiv vo vzťahu ku rôznym štádiám životného cyklu parazita

Kategória:Antimalariká
Maliar Télefa

[náhľad|Atický [červenofigúrová keramika|červenofigúrový kylix typu B, cca 475 - 450 pred Kr. Archaeological Museum 12296, Rhodos]]
**Maliar Télefa** je konvenčné meno gréckeho maliara červenofigúrových váz, pôsobiaceho približne v druhej štvrtine 5. stor. pred Kr.

Maliar Télefa, anonymný vázový maliar z Atén, bol pomenovaný podľa červenofigúrovej maľby Télefa na bostonskom kylixe (Museum of Fine Arts 98.931), ktorej bol autorom. Heraklov syn Télefos je na tejto čaši zobrazený ako sedí obklopený Achájcami v Agamemnónovom paláci. Maliara Télefa na základe štylistiky ako prvý identifikoval český klasický archeológ L. Pollak (v roku 1900).

Maliar Télefa bol žiakom Makróna. Pripisuje sa mu viac ako štyridsať váz, medzi ktoré patria hlavne kylikes, ale zdobil aj lékythoi, amforu, fialé alebo rytón. Najčastejšie zobrazoval scény z mytológie (dionýzovské so satyrmi, sprievody kómos) ale i výjavy zo symposii, s atlétmi alebo bojovníkmi (4. vázy s bojovníkmi v zbroji). Bostonský červenofigúrový lékythos (Museum of Fine Arts 95,40) zobrazuje ženu s kvetom na kalathose (košíku). Na amfore z Oxfordu (Ashmolean Museum 270, ARV2 820 č. 52.) , datovanom do roku 470 pred Kr., je zobrazený bradatý muž so žezlom dvíhajúci v ruke rituálnu nádobu fialé. Fialé z Berlína (Antikenmuseum F2310) zobrazuje postavy stojace pri omfale. Jedna z jeho najznámejších váz je atický červenofigúrový kylix z Bostonu (Museum of Fine Arts 95.28), ktorý vo svojom interiéri (v tonde) zobrazuje bohyňu Éós unášajúcu Tithóna. Táto čaša, ktorá pochádza z Vulci, má na jednej rúčke vyrytý podpis hrnčiara Hieróna (HIERON EPOIESEN – Hierón ma vyrobil).

## Referencie

## Iné projekty

Kategória:Maliari starovekého Grécka
Grécko-turecká vojna

**Grécko-turecká vojna** môže byť:
* vojna medzi Gréckom a Osmanskou ríšou v roku 1897 vyvolaná protitureckým povstaním na Kréte, synonymum: prvá grécko-turecká vojna, pozri grécko-turecká vojna (1897)
* vojna medzi Gréckom a Osmanskou ríšou v rokoch 1919 až 1922 vyvolaná gréckymi územnými ambíciami v Malej Ázii, synonymum: druhá grécko-turecká vojna, pozri grécko-turecká vojna (1919 – 1922)
Dominikánci

náhľad|Mapa Dominikáncov po celom svete
**Dominikánci** (), známi 
aj ako **Quisqueyánci** (), sú etnikum, národ alebo národnosť ľudí so spoločným pôvodom a kultúrou, ktorých predkovia pochádzajú z Dominikánskej republiky.

Dominikánske etnikum sa zrodilo fúziou európskych (hlavne španielskych), pôvodných Taínov a afrických prvkov. Ide o fúziu, ktorá siaha až do 0. rokov 16. storočia. Vďaka tejto fúzii sú všetci Dominikánci zmiešaného rasového pôvodu (*[[trigueño]]*), keďže vidia svoje korene najmä v týchto troch rasách, pričom veľká väčšina je rovnomerne zmiešaná a menšie počty sú prevažne európske alebo africké. Demonym Dominikánec () je odvodený od *Santo Dominga* (španielsky ekvivalent svätého Dominika) a priamo zdedený od zaniknutého generálneho kapitanátu Santo Domingo, ktorý bol synonym pre ostrov Hispaniola ako celku s centrom v meste Santo Domingo, hlavnom meste Dominikánskej republiky. Podľa národnosti môžu byť za Dominikáncov považovaní aj nedávni prisťahovalci a ich deti, ktorí sú legálnymi občanmi Dominikánskej republiky, ale nepovažujú sa za Dominikáncov podľa etnickej príslušnosti, pretože v krajine nemajú svoje korene.

„Dominicano“ bol historicky názov pre obyvateľov generálneho kapitanátu Santo Domingo, miesta prvej španielskej osady na západnej pologuli. Väčšina Dominikáncov svoj pôvod primárne vidí u európskych osadníkov generálneho kapitanátu s pôvodnými Taínami a africkým vplyvom.

Väčšina Dominikáncov žije v Dominikánskej republike, zatiaľ čo existuje aj veľká dominikánska diaspóra, najmä v USA a Španielsku. Podľa dominikánskeho úradu Oficina Nacional de Estadística () celková populácia Dominikánskej republiky v roku 2016 činila 10,2 milióna, z toho 9,3 miliónov sú rodáci a zvyšok má zahraničný pôvod.

## Referencie

## Zdroj


Kategória:Etniká, národy a národnosti v Dominikánskej republike
Jajo a Pajo

***Jajo a Pajo*** () je česko-slovenský komediálny seriál z rokov 19861997. Ide o dvadsaťšesť dielny animovaný seriál rozdelený do štyroch sérii. Projekt režírovali Břetislav Pojar, Lubomír Beneš, František Váša a diely nahovorili František Filipovský, Petr Haničinec a Václav Postránecký.

## Opis seriálu
V seriáli dvaja bratia Jajo a Pajo trávia prázdniny u dedka Pohody. Odnášajú si od neho viacero rád a taktiež mu aj často pomáhajú. Chlapci totiž musia čeliť ľstiam a nástrahám ich lakomého suseda Krkovičky. Ale s pomocou deda Pohody, ktorý ide na všetko s námorníckou rozvahou a každé ráno pekne zhlboka dlho vyspáva, sú nakoniec Jája a Pája odkázaní častokrát na seba.

## Postavy

### Hlavné postavy
* Jajo ()
* Pajo ()
* dedko Pohoda ()
* Krkovička
* Míla

## Ďalší tvorcovia
* Dramaturgia: Marie Kšajtová
* Zvuk: Ivo Špalj, Benjamin Astrug 
* Animácia: Jan Klos, Alfons-Mensdorff-Pouilly, Karel Chocholín, František Váša, David Filcík, Martin Kublák
* Spolupracovali: Marek Beneš, Jan Bouzek, Miroslav Kuchař, Věra Tippmannová
* Výtvarník: Jan Tippmann

## Dabing
* V slovenskom znení: Karol Machata (rozprávač), Igor Štefuca (titulky)
* Spolupracovali: Daniela Krausová, Štefan Rajtár, Mikuláš Féhér, Eva Holendová, Gustáv Pálka, Svätopluk Šablatúra
* Vyrobila: Slovenská televízia Bratislava - Hlavná redakcia programov zo zahraničia

## Diely a série

### 1. séria

### 2. séria

### 3. séria

### 4. séria

## Referencie

## Iné projekty

## Externé odkazy

* 
* 
* 
* 

Kategória:Česko-slovenské televízne seriály
Kategória:Televízne seriály z roku 1986
Kategória:Večerníčky
Lisa Franchettiová

**Lisa Franchettiová** (; * 25. apríl 1964, Rochester, New York, Spojené štáty) je americká admirálka, v rokoch 20232025 veliteľka amerického vojenského námorníctva, prvá žena na tomto poste. Bola tiež prvá žena v Zbore náčelníkov štábov.

## Život
Do námorníctva vstúpila v roku 1985 po absolvovaní štúdia na Northwestern University. V tom čase ženy nemohli slúžiť v bojových roliach v amerických ozbrojených silách a každý rok bolo na mori do 20 dôstojníčok. Pôvodne slúžila na brehu na administratívnej pozícii a nemala ambíciu ostať v námorníctve dlhšie ako sa pôvodne zaviazala. Jej veliteľ však spoznal jej potenciál a po školení sa v roku 1987 pracovala na *USS Shenandoah*. Od roku 1988 mohli ženy slúžil na logistických lodiach, Franchettiová slúžila na *USS Monongahela* ako navigátorka a koordinátorka zvyšovania kapacity lode. V roku 1993 bol zrušený zákaz služby žien na bojových lodiach a lietadlách. Franchettiová tak mohla miesto postu hlavného inžiniera na logistickom plavidle *USS Kiska* vykonávať post operačného dôstojníka torpédoborca *USS Moosbrugger*.

Získala tiež magisterský titul na University of Phoenix. Od roku 2003 velila torpédoborcu *USS Ross*. Velila tiež námorným silám v Kórey a Sixth Fleet (6. flotile), zoskupeniam Carrier Strike Group 9 a Carrier Strike Group 15. Počas ruskej invázie na Ukrajinu bola poradkyňa Zboru náčelníkov štábov.

V septembri 2022 získala hodnosť admirál a stala sa zástupkyňou veliteľa námorných operácií. Bola len druhou ženou v US Navy, ktorá získala štvorhviezdičkovú admirálsku hodnosť.

### Veliteľka námorných operácií
Povýšenie Franchettiovej bolo blokované 10 mesiacov kvôli politickým cieľom senátora z Alabamy. 2. novembra 2023 sa stala 33. veliteľkou námorných operácií čím sa tiež stala prvou ženou v Zbore náčelníkov štábov.

Minister obrany Pete Hegseth 21. februára 2025 oznámil, že odvoláva Franchettiovú. Tesne predtým bolo oznámené, že Charles Q. Brown bol odvolaný z najvyššieho postu v Ozbrojených silách prezidentom Donaldom Trumpom,  Minister Pete Hegseth neupresnil dôvod odvolania. Po odvolaní Franchettiovej nezostala v amerických ozbrojených silách žiadna žena vo štvorhviezdičkovej hodnosti.

## Referencie

## Iné projekty

## Externé odkazy
* Bio na stránke US Navy

Kategória:Osobnosti z Rochestru (New York)
Kategória:Vojenské osobnosti USA
Kategória:Admiráli United States Navy
Kategória:Príslušníci United States Navy
Kategória:Velitelia námorných operácií
Kategória:Absolventi Northwestern University
Kategória:Absolventi University of Phoenix
Sisak (rozlišovacia stránka)

**Sisak** môže byť:
* mesto v Chorvátsku, pozri Sisak
* jeden z názvov Stoličného potoka na juhozápadnom Slovensku, pozri Stoličný potok (prítok Čiernej vody)
* zaniknutá osada na území Šenkvíc, pozri pod Šenkvice
Volán

náhľad|Skica volánu
**Volán** je naberaný alebo skladaný pásik látky používaný na ozdobu okraja záclon, šiat, spodnej bielizne. Táto technika sa používa tiež pri fiží.

## Synonymné výrazy a ich pôvod
# **volán**, volánik – z franc. *volant* („vlajúci“)
# **garnír** (zastar.) – tiež má pôvod vo francúzštine 
# **žabó** – z francúzštiny

## Galéria

Súbor:Foulard petticoat Harpers Bezar1882.gif|Sukňa s volánmi
Súbor:Jabot18.jpg|Fiží s volánmi


## Referencie

## Zdroj

Kategória:Textilníctvo
Kategória:Krajčírstvo
Chryzantémovka siatinová

**Chryzantémovka siatinová** () je druh jednoročnej byliny rodu chryzantémovka, z čeľade astrovité (*Asteraceae*). Jej prirodzený areál zahŕňa južné a východné Stredomorie.

## Opis
Chryzantémovka siatinová je jednoročná sivozelená nearomatická bylina s tenkým vretenovitým koreňom. 
Byľ je priama, jednoduchá alebo od polovice rozkonárená, holá, vysoká 20 až 80 cm.

Listy sú holé a dužinaté. Dolné a stredné byľové listy sú krátko stopkaté, čepeľ je v obryse lopatkovitá až obrátene vajcovitá, perovito zárezová, perovito dielna až hlboko zastrihovaná, s pílkovitými úkrojkami, dlhá 30 až 130 mm, široká 15 až 80 mm. Horné listy sú sediace, čepeľ je elipsovitá až široko kopijovitá, na báze srdcovito poloobjímavá, riedko pílkovitá alebo celistvookrajová.

Úbory sú jednotlivé, stopkaté, s priemerom 30 až 70 mm, stopka je mierne rozšírená. Zákrov je dvojradový, s priemerom do 20 mm. Zákrovné listene sú vajcovité až obrátene vajcovité, na vrchole tupé, na okrajoch so suchoblanitým lemom, žltozelené. Lúčovité kvety sú zlatožlté, lúče sú na vrchole zúbkaté alebo zaokrúhlené. Rúrkovité kvety sú žlté, korunný lem je 4 až 5-zubý, zuby lemu sú nerovnako veľké.

Plodmi sú slamovožlté nažky, z lúčovitých kvetov sú s dvomi bočnými krídlami, nažky z rúrkovitých kvetov sú desať rebrové.

## Rozšírenie
Chryzantémovka siatinová je v súčasnosti rozšírená od Makronézie, cez celé Stredomorie do juhozápadnej Ázie. Ako zavlečená sa vyskytuje aj v severnej Európe, v Severnej Amerike, Austrálii, na Novom Zélande a v juhovýchodnej a východnej Ázii. Na Slovensku sa pestuje ako okrasná letnička. Údaje o jej splanení neboli zaznamenané.

## Ekológia
V pôvodných oblastiach sa chryzantémovka siatinová vyskytuje na ruderálnych miestach, pasienkoch, poliach a úhoroch. Uprednostňuje kyslé pôdy s nízkym obsahom vápnika. Kvitne od júna do septembra.

## Význam a využitie
Bolo vyšľachtených viacero kultivarov, napríklad 'Eldorado' so žltými lúčovitými a bledohnedými rúrkovitými kvetmi, 'German Flag' so zlatožltými lúčovitými kvetmi, ktoré sú na vrchole oranžovočervené a s čiernohnedými rúrkovitými kvetmi, 'Helios' so zlatožltými lúčovitými kvetmi a žltými rúrkovitými kvetmi. Vo východnej Ázii a na Kréte sa mladé výhonky a listy využívajú v kuchyni ako šalát alebo do polievok. Majú vysoký obsah vitamínu C a provitamínu A.

## Referencie

## Iné projekty

Kategória:Flóra na Slovensku
siatinová
Kategória:Nepôvodné druhy rastlín
Kategória:Okrasné rastliny
Kategória:Rastliny so žltými kvetmi
Čestný prelát Jeho Svätosti

**Kaplán Jeho Svätosti**  pápežská čestná dôstojnosť udeľovaná diecéznym kňazom ktorí sa po dovŕšení 65. roku života obzvlášť zaslúžili o cirkev alebo významným kňazom, ktorí sú zamestnancami úradov Rímskej kúrie. Hovorovo sa kapláni Jeho Svätostu nazývajú preláti, hoci to nie je v presnom zmysle slova. Majú nárok na titul „Monsignor“.


Obrázok:SutannaKapelanaJegoSwiatobliwoscibyKacperKluczyk.png|Sutana čestného kaplána Jeho Svätosti
Obrázok:Szaty Chorowe Kapelana Jego Swiatobliwosci.png|Zborový odev kaplána Jeho Svätosti


## Referencie

## Zdroj

Kategória:Katolícka liturgia
Kategória:Rímska kúria
Kategória:Náboženské povolania
Kategória:Cirkevné tituly
Peter Čižmár

**Peter Čižmár** (* 9. apríl 1974, Michalovce) je slovenský herec a dabér.

## Životopis
Vyštudoval hudobno-dramatické umenie na Konzervatóriu Petra Dvorského v Košiciach. Je spoluzakladateľom Divadla Kontra v Spišskej Novej Vsi, v ktorom aj pôsobí.

## Filmografia
* 1993: *Pieseň o studničnej vode* (televízny film)
* 2009: *Nedodržaný sľub* (film)
* 2011: *[[Cigán (film)|Cigán]]* (film)
* 2014: *Deti * (film)
* 2021: *[[Jozef Mak (film)|Jozef Mak]]* (televízny film)
* 2022: *Svetlonoc * (film)

## Dabing
* 2002 – 2003: *[[Sladká Valentína]]* – Mateo
* 2004: *[[Divoška Anastázia]]* – Ovidio Borosfky Samaniego

## Referencie

## Externé odkazy
* 
* 

Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní herci
Kategória:Slovenskí dabingoví herci
Kategória:Absolventi konzervatórií na Slovensku
Kategória:Osobnosti z Michaloviec
Krzysztof Marcjanowicz

Mons. **Krzysztof Marcjanowicz** (* 24. marec 1977, Krakov, Poľsko) je poľský rímskokatolícky kňaz, doktor teológie v odbore liturgika, od roku 2018 pápežský ceremoniár, od roku 2023 podsekretár Dikastéria pre Boží kult a disciplínu sviatostí.

## Život
Za kňaza ho vysvätil 8. júna 2002 vo Wawelskej katedrále kardinál Franciszek Macharski a bol inkardinovaný do Krakovskej arcidiecézy. V roku 2010 na Pápežskom liturgickom inštitúte sv. Anselma získal doktorát z liturgiky.

Pôsobil ako vikár vo farnosti sv. Bartolomeja apoštola v Łapanówe a arcikatedrálnej farnosti sv. Stanislava a sv. Václava v Krakove. Okrem toho prednášal na Pápežskej univerzite Jána Pavla II. v Krakove. V roku 2011 začal pôsobiť v Pápežskej rade pre novú evanjelizáciu, kde pôsobil ako úradník. Dňa 9. februára 2018 bol vymenovaný za pápežského ceremoniára. Získal titul čestného kaplána Jeho Svätosti.

Pápež František ho 31. januára 2023 vymenoval za podsekretára Dikastéria pre Boží kult a disciplínu sviatostí.

## Referencie

## Zdroj

Kategória:Poľskí rímskokatolícki kňazi
Kategória:Osobnosti z Krakova
Alejo García Pintos

**Alejo García Pintos** (* 3. jún 1974, La Plata, Buenos Aires, Argentína) je argentínsky televízny, divadelný a filmový herec.

Na Slovensku je známy svojím účinkovaním v telenovelách *[[Žena na úteku]]* a *[[Láska a pomsta]]*.

## Pôsobenie
### Divadlo

### Televízia

### Film

### Rádio

## Referencie

## Externé odkazy
* 
* 
* Alejo García Pintos na Instagrame

Kategória:Argentínski televízni herci
Kategória:Argentínski filmoví herci
Kategória:Argentínski divadelní herci
Kategória:Osobnosti z La Platy
Simon Ward (spevák)

**Simon Ward** (* 27. december 1983) je kanadský spevák, hudobník a bývalý frontman skupiny The Strumbellas. V roku 2022 skončil v kapele ako spevák a začal pre ňu písať piesne. Vyhlásil, že chce tráviť viac času so svojou rodinou.

## Život
Skupinu The Strumbellas založil v roku 2008 v Toronte. Väčšinu členov našiel na Craigliste.

Skupina vydala päť albumov – *My Father and the Hunter*, *We Still Move on Dance Floors*, *Hope*, *Rattlesnake* a *Part Time Believer*. Na poslednom albume však už nebol hlavným spevákom.

V marci 2022 kapela na Instagrame oznámila, že prechádza na pozíciu člena za scénou, aby sa mohol venovať rodine a písaniu piesní. Na poste speváka skupiny ho nahradil Jimmy Chauveau.

Odkedy opustil pozíciu speváka, začal sa viac venovať písaniu piesní. Neskôr sa pripojil ku grungovej skupine Soup.

## Diskografia

### The Strumbellas

#### Štúdiové albumy
* *My Father and the Hunter* (2012)
* *We Still Move on Dance Floors* (2013)
* *Hope* (2016)
* *Rattlesnakes* (2019)
* *Part Time Believer* (2024) – (producent, skladateľ)

#### EP
* *The Strumbellas* (2009)

#### Single
* „Spirits“ (2016)
* „We Dont Know“ (2016)
* „Young & Wild“ (2017)
* „Salvation“ (2018)
* „I Will Wait“ (2019)
* „Greatest Enemy“ (2021)
* „Hold Me“ (2023) – (producent, skladateľ)
* „Running Out of Time“ (2023) – (producent, skladateľ)

### Simon Ward
* *Simon And The Island* (2021)

## Referencie

## Iné projekty

## Externé odkazy
* 

Kategória:Kanadskí speváci
Kategória:Kanadskí popoví speváci
Kategória:Kanadskí speváci-skladatelia
Kategória:Kanadskí skladatelia modernej hudby
Kategória:Kanadskí hudobní producenti
Simon Ward

**Simon Ward** môže byť:

* britský herec (1941 – 2012), pozri Simon Ward (herec)
* kanadský spevák (* 1983), pozri Simon Ward (spevák)

Ward, Simon
Krkonošská rozprávka

***Krkonošská rozprávka*** () je česko-slovenský rozprávkový seriál z rokov 19741984. Ide o dvadsať dielny rozprávkový seriál, ktorý režírovala Věra Jordánová podľa knižnej predlohy Marie Kubátové. Hlavné úlohy stvárňujú František Peterka, Ilja Prachař, Zdeněk Řehoř, Hana Maciuchová a Jaroslav Satoranský.

Prvých šesť dielov bolo vytvorených v roku 1974, ďalších šesť vzniklo v roku 1977 a ostatné boli vytvorené v roku 1984.

## Natáčanie
Všetky diely sa nakrúcali v barrandovských ateliéroch v Prahe. Natáčanie prebehalo najmä počas neskorších hodín (od 22:00) a trvalo niekoľko týždňov. Predstaviteľ role Krakonoša František Peterka častokrát cestoval na nakrúcanie z Liberca.

## Hlavné postavy
* František PeterkaKrakonoš
* Ilja PrachařTrautenberk
* Zdeněk Řehořhajný
* Hana MaciuchováAnče
* Jaroslav SatoranskýKuba

## Diely a série

## Referencie

## Iné projekty

## Externé odkazy

* 
* 
* 
* 
* ''Krkonošská rozprávka''PDF

Kategória:Česko-slovenské televízne seriály
Kategória:Televízne seriály z roku 1974
Kategória:Rozprávky
Kyseľ (potok)

**Kyseľ** je vodný tok v Spišsko-gemerskom krase na území okresu Spišská Nová Ves. Je to ľavostranný prítok Bieleho potoka s dĺžkou približne 3,7 km a je tokom VI. rádu. Preteká Národným parkom Slovenský raj a Národnou prírodnou rezerváciou Kyseľ, kde vytvorila rovnomennú tiesňavu.

## Priebeh toku
Potok pramení v severnej časti Spišsko-gemerského krasu, v geomorfologickom podcelku Slovenský raj, na severných svahoch plošiny Glac a jej časti Veľká Poľana, v nadmorskej výške približne 

Prameň sa nachádza v závere doliny Veľký Kyseľ, v lokalite nazývanej Pod Biskupskými chyžkami. Od prameňa tečie severným, postupne až severovýchodným smerom dolinou Veľký Kyseľ, ktorá má od strednej časti postupne charakter rokliny. Potok tu sklon tiesňavy prekonáva niekoľkými vodopádmi. Onedlho sa z ľavej strany pripája dolina Malý Kyseľ s rovnomenným potokom a potok Kyseľ sa stáča východným smerom. Pokračuje rovnomennou tiesňavou so značným sklonom, kde je niekoľko ďalších vodopádov. V tejto, výrazne exponovanej časti, je vybudovaná ferrata, ktorá patrí medzi turisticky veľmi atraktívne ciele v rámci celého Národného parku Slovenský raj. Na dolnom toku sa stáča na juhovýchod a vteká do doliny Tomášovská Belá, kde sa v nadmorskej výške približne  vlieva do Bieleho potoka. Celým údolím vedú značené turistické chodníky. Potok patrí do širšieho povodia rieky Slaná.

Potok pramení na území obce Letanovce a následne veľkou časťou toku tvorí hranicu katastrálnych území s obcou Hrabušice v okrese Spišská Nová Ves v Košickom kraji. Na dolnom toku preteká už len katastrom Hrabušíc.

## Referencie

## Pozri aj
* Spišsko-gemerský kras
* Slovenský raj
* Národná prírodná rezervácia Kyseľ

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Spišská Nová Ves
Štvrtocký potok (prítok Veľkej Bielej vody)

**Štvrtocký potok** je krátky vodný tok v Spišsko-gemerskom krase na území okresu Poprad. Je to pravostranný prítok Veľkej Bielej vody s dĺžkou približne 2,8 km a je tokom VI. rádu. Preteká Národným parkom Slovenský raj.

## Priebeh toku
Potok pramení v severnej časti Spišsko-gemerského krasu, v geomorfologickom podcelku Slovenský raj, pod vrchom Kopanec (), v nadmorskej výške približne 

Prameň sa nachádza vo Štvrtockej doline, tiahnucej sa pod sedlo Kopanec v centrálnej časti Slovenského raja. Od prameňa tečie severovýchodným smerom, priberajúc len menšie prítoky. Dolinu v tejto časti zoviera od západu hrebeň Hlaviny a od juhovýchodu Dlhý grúň. V strednej časti potok kopíruje úpätie masívu Hnilec, odkiaľ, spod vrcholu Koč () priteká aj najvýznamnejší, pravostranný prítok Štvrtockého potoka. Na ich sútoku je vybudovaná vodná nádrž Bľajzloch, od ktorej už potok tečie severným smerom okolo Štvrtockej hájovne a rekreačných chát. Vteká do Pílskej doliny a v lokalite Bľajzloch sa v nadmorskej výške približne  vlieva do Veľkej Bielej vody, pravostranného prítoku Hornádu. Potok patrí do širšieho povodia rieky Slaná. Po celej dĺžke vedie dolinou  značený turistický chodník, využívajúci lesnú cestu.

Potok pramení a preteká iba katastrálnym územím obce Vernár v okrese Poprad v Prešovskom kraji.

## Referencie

## Pozri aj
* Spišsko-gemerský kras
* Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Poprad
Proguanil

náhľad|Proguanil
**Proguanil** (tiež **chloroguanid**) je antiprotozoikum, antimalarikum zo skupiny derivátov biguanidu, ktorý je antagonistom kyseliny listovej, pretože je inhibítorom dihydrofolátreduktázy, ktorá v dvoch krokoch redukuje kyselinu listovú na tetrahydrofolát, ktorý je následne využitý v syntéze nukleotidov (syntéza purínov a tymidínu). Týmto spôsobom bráni proguanil dozrievaniu merozoitov cestou trofozoitov na sporozoity v červených krvinkách, ktoré je spojené s replikáciou DNA. Plazmódiá nedokázu využiť kyselinu listovú od hostiteľa, musia ju syntetizovať *de novo*.

## Farmakokinetika proguanilu
náhľad|Cykloguanil, aktívny metabolit proguanilu
Proguanil je proliečivo, ktoré sa premieňa na aktívny metabolit cykloguanil. Proguanil sa podáva perorálne, absorbuje sa rýchlo a vo veľkom rozsahu bez ohľadu na príjem vedla. Macimálna plazmatická koncentrácia proguanilu po perorálnom podaní nastáva za dve až štyri hodiny. Väzba liečiva proguanilu na bielkoviny plazmy je 75 %. Distribučný objem proguanilu je od 20 do 42 L/kg. Proguanil podlieha metabolizmu len čiastočne pôsobením cytochrómu CYP2C19. V metabolizme proguanilu existuje polymorfizmus: u kavkazej a africkej populácie je len okolo 5 % pomalých metabolizérov, ale u ázijskej a orientálnej populácie je pomalých metabolizérov v populácii 15 až 20 %. Menej ako 40&nbsp;% nezmeného proguanilu sa vylučuje močom. Močom sa vylučujú aj jeho metabolity: cykloguanil a 4-chlorofenylbiguanid (metabolit bez izopropylovej skupiny). Eliminačný polčas proguanilu a cykloguanilu je od 12 do 15 hodín.

## Kombinácie proguanilu
Vzhľadom na rozšírenú rezistenciu na proguanil, sa musí proguanil užívať v kombinácii s inými liečivami. Najčastejšie kombinácie sú s atovachónom, chlorochínom, sulfametoxazolom. 
náhľad|Tablety Malarone, kombinácia atovachónu a proguanilu
Proguanil, ale nie jeho metabolit cykloguanil, má synergický antimalarický účinok v kombinácii s atovachónom na zastavenie prenosu elektrónov vo vnútrornej mitochondriálnej membráne parazitov. Kombinácia s atovachónom sa používa na supresívnu liečbu klinických príznakov malárie a na prevenciu proti vzniku príznakov malárie.

Proguanil sa nesmie kombinovať s primachínom, pretože primachín inhibuje metabolizmus proguanilu, i.e. primachín je inhibítor CYP2C19.

## Chemoprofylaxia malárie
*Viac v článku: [[atovachón]]*

Proguanil sa používa ako maláriová profylaxia proti klonickým prejavom ochorenia v kombinácii s atovachónom. Na Slovensku sa predáva produkt Malarone, ktorý je na lekársky predpis.

## Nežiaduce účinky proguanilu
Proguanil je bezpečná a dobre znášaná látka aj u tehotných žien. Pri užívaní sa často vyskytuje nevoľnosť, afty, menej sa vyskytuje nauzea, zvracanie, hnačka, bolesž hlavy a začervenie. Pri vysokých dávkach sa môže vyskytnúť bolesť brucha.

## Referencie

## Pozri aj
* schizontocídum
* malária
* antimalarikum
* antiprotozoikum

Kategória:Antimalariká
Kategória:Základné a špeciálne esenciálne liečivá podľa WHO
Brynica

**Brynica** () je rieka v Sliezskom vojvodstve v Poľsko. Má dĺžku 54,9 km, pramení v obci Mysłów pri Prógu Woźnickom vo výške približne  a povodie rieky zaberá plochu 483 km². Rieka je hlavným prítokom Čiernej Przemszy.

## Priebeh toku
Rieka preteká výhradne Sliezskym vojvodstvom. Pramení pri obci Mysłów a preteká obcami Koziegłowy, Siewierz, Mierzęcice, Miasteczko Śląskie, Świerklaniec, Bobrowniki, Piekary Śląskie, Siemianowice Śląskie, Czeladź, Sosnowiec, Katowice a Mysłowice. Rieka ústi do Čiernej Przemszy neďaleko Mysłowic, na hranici so Sosnowcom. Priemerný prietok v ústí dosahuje 3,7 m³/s.

## Prítoky
Medzi prítoky Brynice patrí Czeczówka, Jaworznik, Michałkowická, potok Ożarowicki, Rawa, Szarlejka, Śmiłowského rieka, Świerklaniecká, Trzonia a Wielonka.

## Historický význam

Brynica historicky tvorila hranicu medzi Slezskom a Malopoľskom. V roku 1443 vymezovala hranicu medzi kniežatstvom Siewierz, zakúpeným krakovským biskupom Zbigniewom Oleśnickim, a kniežatstvom Cieszyn patriacim k Českému kráľovstvu. Počas sliezskych vojen (1740 – 1763) určoval tok Brynice štátnu hranicu medzi Pruským kráľovstvom a kniežatstvom Siewierz, ktoré bolo v roku 1790 začlenené do Poľsko-litovskej únie. Neskôr tvorilo súčasť Duchstva Varšavského (1807 – 1815) a potom bolo po Viedenskom kongrese v roku 1815 anektované Ruským impériom. V rokoch 1918 – 1922 bola súčasťou poľsko-nemeckej hranice. Po sliezskych povstaniach a podľa ustanovení Ženevskej konvencie o Hornom Sliezsku zo dňa 15. mája 1922, poľské jednotky pod velením generála Stanisława Szeptyckého prekročili most cez Brynicu medzi mestami Szopienice a Sosnowiec, čím prevzali východnú časť Horného Sliezska pod poľskú správu. Jeden z povstalcov, Janusz Howaniec, symbolicky zlomil reťaze podrobenia – tento okamih je pripomínaný pamätnou doskou.

## Referencie

Kategória:Rieky v Poľsku
Kategória:Geografia Sliezskeho vojvodstva
Kategória:Povodie Visly
Chryzantémovka vencovitá

**Chryzantémovka vencovitá** () je druh byliny rodu chryzantémovka, z čeľade astrovité (*Asteraceae*). Jej prirodzený areál zahŕňa oblasti od Stredomoria cez Arabský polostrov po strednú Áziu.

## Opis
Chryzantémovka vencovitá je jednoročná až dvojročná aromatická bylina s rozkonáreným hlavným koreňom. Byľ je priama, bohato rozkonárená, holá, vysoká 20 až 120 cm.

Listy sú zelené až svetlo sivozelené, holé alebo na žilách roztrúsene chlpaté.  Dolné a stredné byľové listy sú sediace, čepeľ je v obryse podlhovastá až obrátene vajcovitá, dvakrát perovito strihaná, dlhá do 42 mm, široká do 14 mm, úkrojky sú trojuholníkovité, na vrchole končisté. Horné listy sú sediace, čepeľ je perovito strihaná.

Úbory sú stopkaté, s priemerom 40 až 70 mm, stopka je nápadne rozšírená. Zákrov je pologuľovitý, spravidla trojradový, s priemerom do 20 mm. Vonkajšie zákrovné listene sú trojuholníkovité s úzkym suchoblanitým lemom, vnútorné sú obrátene vajcovité, na vrchole s okrúhlym blanitým príveskom, na okraji so širokým suchoblanitým lemom. Lúčovité kvety sú žlté, lúče sú na vrchole vrúbkované. Rúrkovité kvety sú žlté alebo zelenožlté, korunný lem je 4 až 5-zubý.

Plodmi sú slamovožlté nažky, z lúčovitých kvetov sú krídlato trojhranné, z rúrkovitých kvetov sú sploštené, na vonkajšej strane krídlaté, na vnútornej rebrovité.

## Rozšírenie
Chryzantémovka vencovitá je rozšírená od Makronézie, cez celé Stredomorie až do juhozápadnej Ázie. Ako zavlečená sa vyskytuje aj v severnejších oblastiach Európy, v Severnej Amerike, Južnej Amerike a vo východnej Ázii. Na Slovensku je splanená na dvoch dosiaľ známych lokalitách v Bratislave.

## Ekológia
Chryzantémovka vencovitá sa v pôvodnom prostredí vyskytuje na ruderálnych stanovištiach, pastvinách, úhoroch a pozdĺž ciest. Kvitne od júna do októbra.

## Význam a využitie
Chryzantémovka vencovitá sa pestuje ako okrasná letnička. Bolo vyšľachtených viacero kultivarov napríklad 'Golden Gem' s okrovožltými úbormi, 'Primrose Gem' so žltými lúčovitými a tmavožltými rúrkovitými kvetmi.

## Referencie

## Iné projekty

Kategória:Flóra na Slovensku
vencovitá
Kategória:Nepôvodné druhy rastlín
Kategória:Najmenej ohrozené druhy
Kategória:Rastliny so žltými kvetmi
Slovinčina (rozlišovacia stránka)

**Slovinčina** (**slovinský jazyk**) môže byť:
* slovanský jazyk v dnešnom Slovinsku, pozri slovinčina
* historicky: jazyk zodpovedajúci tomu, čo sa dnes označuje ako slovinčina a srbochorvátčina, pozri pod juhoslovanské jazyky
* iný názov pomoranskej slovinčiny, pozri severná slovinčina

## Odkazy
Artemisín

náhľad|Porovnanie štruktúry artemisínu a artemisinínu
**Artemisín** je tricyklický laktón zo skupiny seskviterpénov, ktorý má 15 uhlíkov, ktorý je hydroxylovaným derivátom α-santonínu.

## Referencie

## Pozri aj
* artemisinín

Kategória:Laktóny
Kategória:Sekundárne alkoholy
Kategória:Enóny
Slovenčina (rozlišovacia stránka)

**Slovenčina** (iné názvy: **slovenský jazyk**, čiastočné synonymum: **slovenská reč**) môže byť:
* jazyk Slovákov, úradný jazyk Slovenska, pozri slovenčina
* jazyk Slovenov (v rôznych významoch, napr. ako staroslovienčina, jazyk Slovákov, slovančina), pozri pod Sloveni
* staroslovienčina
* zastarano: 
** jazyk(y) Slovanov, synonymum: slovančina, pozri slovanské jazyky
** jazyk Slavóncov, synonymum: slavónčina, pozri pod Slavónci
** jazyk Slovincov (resp. Slovencov), synonymum: slovinčina, pozri slovinčina a pod Slovenec
* slovenský jazyk (alebo slovenský jazyk a slovenská literatúra) ako učebný predmet, pozri slovenský jazyk a literatúra

**Slovenčina** môže byť zastarano aj: slovenský národ, pozri Slováci

**Slovenská reč** môže byť aj: slovenský jazykovedný časopis, pozri Slovenská reč

## Pozri aj
* stará slovenčina

## Odkazy
Pyrimetamín

náhľad|pyrimetamín
**Pyrimetamín** je antiprotozoikum pri toxoplazmóze, pneumocystóze a malárii (antimalarikum), ktoré je izostérom cykloguanilu, aktívneho metabolitu proguanilu. Ide o derivát 2,4-diaminopyrimidínu, ktorý má na rozdiel od cykloguanilu obidva cykly aromatické, keďže nemá v polohe 6 viazané dve metylové skupiny, ale jednu etylovú skupinu. Ďalší rozdiel je, že pyrimetamín má ako heterocyklus pyrimidín, zatiaľčo cykloguanil má 1,3,5-triazín.

Podobne ako deriváty guanidínu je pyrimetamín inhibítorom dihydrofolátreduktázy plazmódií, takže blokuje replikáciu DNA tak, že zabraňuje syntéze nukleotidov.

Pyrimetamín je krvné schizontocídum a gametocídum. Je účinný proti *Plasmodium falciparum* a *Plasmodium vivax,* ktoré vyvolávajú maláriu, ďalej proti *Pneumocystis jirovenii* (*Pneumocystis carinii*) vyvolávajúci pneumocystózu, a proti *Toxoplasma gondii*, ktorá vyvoláva toxoplazmózu.

Pyrimetamín je vhodný na chemoprofylaxiu malárie u citlivých kmeňov, pretože má dlhý eliminačný polčas (54 až 148 hodín). Keďže sa jedná o pomalé schizontocídum, často sa kombinuje s rýchlym schizontocídom, akým je chlorochín, na zabránenie prenosu malárie z človeka na človeka, kde sa uplatní aj jeho gametocídny účinok. Na terapiu akútnych horúčkovitých záchvatov nie je vhodný kvôli jeho pomalému účinku.

## Kombinácie pyrimetamínu s inými liečivami
náhľad|dapsón
Na pyrimetamín ľahko vzniká rezistencia, preto sa kombinuje s inými liečivami. 

### Antimalarické kombinácie
náhľad|sulfadoxín
Na liečbu malárie sa pyrimetamín kombinuje s dapsónom alebo sulfadoxínom. Kombinácia pyrimetamínu s dapsónom sa predáva ako prípravok Maloprim, ktorý sa uvažoval ako chemoprofylaktikum proti malárii.
náhľad|Sulfadiazín

### Kombinácie na terapiu toxoplazmózy
Pyrimetamín sa kombinuje so sulfónamidmi na terapiu toxoplazmózy: bežne s antibiotikom sulfadiazín.

## Kontraindikácie
Pyrimetamín sa nesmie užívať u infekcií spôsobených plazmódiami, ktoré sú rezistentné na chlorochín, ďalej u pacientov trpiacich na megaloblastovú anémiu (spôsobenej nedostatkom kyseliny listovej: nedostatok vitamínu B9). Pyrimetamín je tiež kontraindikovaný u epileptikov, ktorí užívajú vysoké dávky fenytoínu.

## Nežiaduce účinky pyrimetamínu
Pri dlhodobom užívaní pyrimetamínu je nebezpečenstvo vývoja megaloblastovej anémie z nedostatku vitamínu B9. Ďalejsa objavuje nechutenstvo k jedlu, zvracanie, bolesti brucha, kŕče v bruchu, nedostatok bielych krviniek, nedostatok krvných doštičiek a hnačka.

## Referencie

Kategória:Antimalariká
Kategória:Pyrimidíny
Kategória:Základné a špeciálne esenciálne liečivá podľa WHO
Pier Enrico Stefanetti

Mons. **Pier Enrico Stefanetti** (* 28. apríl 1952, Legnano, Taliansko† 28. november 2025, Rím) bol taliansky rímskokatolícky kňaz od roku 2006 pápežský ceremoniár. Okrem toho, že pôsobil ako pápežský ceremoniár, bol asistentom v Kongregácií pre inštitúty zasväteného života a spoločnosti apoštolského života.

## Život
Narodil sa 28. apríla 1952 v meste Legnano v Taliansku. 14. júna 1981 bol vysvätený za kňaza pre diecézu Velletri-Segni.

### Práca vo Vatikáne
Ako ceremoniár bol zodpovedný za koordináciu liturgických obradov a rôznych ceremónií, ktoré sa konali v Ríme a vo Vatikáne. Svojou oddanosťou a odbornými znalosťami zohrával kľúčovú úlohu pri organizovaní a vedení liturgických akcií, ako sú pontifikálne sväté omše, návštevy hláv štátov a významné cirkevné slávnosti.

Pri svojej práci sa často stretával s rôznymi vatikánskymi a medzinárodnými predstaviteľmi, čo mu umožňovalo byť v centre cirkevného života a dôležitých udalostí. Vďaka svojej pozícii a odbornosti si získal rešpekt nielen v rámci Vatikánu, ale aj medzi mnohými katolíckymi hierarchami a veriacimi.

Bol príkladom hlbokej oddanosti a profesionality, ktorá je nevyhnutná pre vykonávanie ceremoniálnych povinností v najvyšších kruhoch Cirkvi. Jeho práca zaisťovala, že liturgické slávnosti sa konali v plnej úcte k tradíciám, pričom zároveň dodržiavali najprísnejšie normy.

Medzi kardinálov, pre ktorých bol osobným ceremoniárom patrili: Franc Rodé, Charles Caffarra, Theodore Adrien Sarr, Angelo Comastri, Paolo Romeo, Gianfranco Ravasi a Rubén Salazar Gómez.

## Referencie

Kategória:Talianski rímskokatolícki kňazi
Kategória:Osobnosti z Lombardska
Lumefantrín

náhľad|lumefantrín
**Lumefantrín** je relatívne nové antiprotozoikum, antimalarikum patriace do skupiny derivátov fenantrénmetanolu, resp. aminoalkoholov, ktoré sa používa hlavne pri infekciách druhmi *Plasmodium [[SPP|spp]].*, ktoré sú rezistentné na chlorochín. Lumefantrín je účinný voči všetkým druhom plazmódií, najmä *Plasmodium falciparum*. Lumefantrín bol vyvinutý v Číne na terapiu malárie vyvolanej *Plasmodium falciparum*. Lumefantrín patrí ku krvným schizontocídam, nie je účinný proti hypnozoitom, takže nezabraňuje relapsom terciány, a nemá gametocídny účinok, preto nezabraňuje prenosu malárie z človeka na človeka cestou komára. 

## Štruktúra
Lumefantrín je derivát 9*H*-fluoren-4-yletan-1-olu, ktorý je vyšším analógom chlorochínu: na rozdiel od chinolínového jadra chlorochínu, má lumefantrínfluorénové jadro. Lumefantrín si zachováva farmakofor chinínu: má v polohe 9 hydroxylovú skupinu a bázický postranný reťazec.

## Farmakodynamika a farmakokinetika lumefantrínu
Keďže je lumefantrín vyšší analóg chlorochínu, má rovnaký aj mechanizmus účinku: pôsobí v tráviacej vakuole plazmódií v erytrocyte, kde dochádza ku tráveniu hemoglobínu: lumefantrín blokuje polymerizáciu uvoľneného hému, ktorý je toxický pre parazita, pretože hém oxidatívne poškodzuje bunkové membrány a tráviace enzýmy parazita. Lumefantrín tak blokuje detoxifikáciu hému polymerizáciou na netoxický hemozoín.

Lumefantrín je možné podávať perorálne. Nevýhodou lumefantrínu je jeho pomalý nástup účinku, maximálnu plazmatickú koncentráciu dostahuje po 6 až 8 hodinách po perorálnom podaní, čiže neskôr ako u halofantrínu (4 až 6 hodín). Lumefantrín sa metabolizuje CYP3A4. Eliminačný polčas lumefantrínu je 72 až 144 hodín, čiže je dlhší ako eliminačný polčas halofantrínu (1 až 2&nbsp;dni) aj jeho aktívneho metabolitu (3 až 5 dní). 

## Nežiaduce účinky a kontraindikácie lumefantrínu
Lumefantrín nie je na rozdiel od halofantrínu kardiotoxický, takže nepredlžuje QT interval na EKG. Z toho dôvodu nie je kontraindikované používanie lumefantrínu s inými látkami, ktoré predlžujú QT interval, ako je chinín, chlorochín, meflochín, chinidín niekotoré antihistaminiká a neuroleptiká. Tak isto by sa môže používať u pacientov trpiacich predĺženým QT intervalom s inou patogenézou. Z nežiaducich účinkov boli ďalej popísané nauzea, zvracanie, hnačky, bolesti kĺbov a svalov, únava, zvýšené pečeňové testy.

## Kombinácie lumefantrínu s inými liečivami
Lumefantrín sa kombinuje s arteméterom, pričom sa predáva ako prípravok Riamet.

## Referencie

Kategória:Antimalariká
Kategória:Sekundárne alkoholy
Kategória:Amíny
Kategória:Chlórarény
Slovenec

**Slovenec** môže byť:
* v histórii a etnografii:
** zastarano (a v slovinčine): Slovinec, pozri Slovinci
** podľa Sasinka: jeden z pôvodných názvov Slovanov (resp. Venedov), pozri Slovania
** zastarano: Slovan, pozri Slovania
** zastarano: Slovák, pozri Slováci
* historický názov dnešnej slovenskej obce Slovany v okrese Martin, pozri Slovany
* slovinské noviny vydávané v Celovci v rokoch 1885-1867, pozri Slovenec (celovecké noviny)
* slovinské noviny vydávané v Ľubľane v rokoch 1873-1945 a 1991-1996, pozri Slovenec (ľubľanské noviny)
* v botanike:
** ľudovo: cícer baraní (*Cicer arietinum*)
** zastarano: lupina biela (*Lupinus albus*)

## Odkazy
Paul Engemann

**Paul Robert Engemann** (* 15. október 1957, Spojené štáty) je bývalý americký popový spevák. Je známy ako spevák skladby Giorgia Morodera „Scarface (Push It to the Limit)“ z roku 1983, ktorá bola použitá do filmu ''Zjazvená tvár''.

## Kariéra
V roku 1975 so sestrou Shawn (v súčasnosti vdova po Larrym Kingovi) Paul nahral nízkoumiestnenú (#91) národnú nahrávku „For Your Love“,  pod pseudonymom **Christopher Paul**. Jeho mladšia sestra Shannon Engemannová (* 1964) je herečka a modelka.

Spolu s Giorgiom Moroderom sa v Nemecku umiestnil na prvom mieste (v USA na 81. mieste) s hitom „Reach Out“, ktorý  sa stal oficiálnou skladbou 33. olympijských hier v roku 1984 v Los Angeles. Medzi ďalšie nahrávky patrili „American Dream“ (s Giorgiom Moroderom, 1984), „Face to Face“ (1985), „Shannon's Eyes“ (1985, 1986), „Brain Power“ (soundtrack k filmu ''Letná skola'', 1987), „To Be Number One“ (1990) a „NeverEnding Story“ (2000).

Paul Engemann bol frontmanom kapely Device z osemdesiatych rokov, ktorej jediný album s futuristickým názvom *[[22B3]]* vyšiel na jar 1986. Ten produkoval singel „Hanging on a Heart Attack“, ktorý sa umiestnil v Top 40 na 35. mieste. Device založil hudobník a skladateľ Holly Knight, s Engemannom ako hlavným spevákom a s Knightom a gitaristom Genom Blackom. Album produkoval producent a skladateľ Mike Chapman, ktorý s Knightom v minulosti spolupracoval.

V roku 1988 sa Engemann pridal ku skupine Animotion ako druhý  hlavný spevák s herečkou Cynthiou Rhodesovou (ktorá nahradila Astrid Planovú, Engemann zaujal miesto bývalého mužského hlavného speváka Billa Wadhamsa) a nahrali singel „Room to Move“, umiestnený v top 10, z filmu Dana Aykroyda s názvom *[[Krásna mimozemšťanka]]*. Skupina Animotion sa rozpadla v roku 1990.

Po odchode z hudobného biznisu si Engemann otvoril dizajnérsku firmu, ktorú viedol približne 17 rokov so svojou manželkou Suzanne Barnes. Ich práca bola uvedená na obálke *[[Architectural Digest]]*. Neskôr pracoval ako hovorca a distribútor pre MXI Corporation a ich horkú čokoládu Xocai. Keď bola spoločnosť MXI v roku 2016 žalovaná za používanie multi-level marketingu, ktoré údajne predstavovalo pyramídovú schému, obžalovali aj Engemanna.

## Osobný život
Engemann je od roku 1985 ženatý s herečkou a bývalou modelkou Suzanne Barnesovou. Majú jediného syna Austina.

## Diskografia
### So skupinou Device
* *[[22B3]]* (1986)

### So skupinou Animotion
* *[[Animotion (album)|Animotion]]* (1989)

### Sólové skladby
*„For Your Love“ ako Christopher Paul so Shawn Engemannovou (1975)
*„Scarface (Push It to the Limit)“ (zo soundtracku filmu ''Zjazvená tvár'') (1983)
*„American Dream“ (1984)
*„Reach Out“ (zo soundtracku 33. letných olympijských hier, 1984)
*„Shannon's Eyes“, „Face to Face“ (z albumu Giorgia Morodera *Innovisions*, 1985)
*„Brain Power“ (zo soundtracku filmu ''Letná škola'', 1987)
*„To Be Number One“ (z albumu Giorgio Moroder Project *To Be Number One*, 1990)

## Referencie

## Zdroj

Kategória:Speváci USA
Kategória:Popoví speváci USA
Armstrong Siddeley Stentor

**Armstrong Siddeley Stentor**, neskôr Bristol Siddeley BSSt.1 Stentor, bol dvojkomorový raketový motor používaný na pohon vojenskej nukleárnej strely Blue Steel, typu vzduch–zem
.  Väčšia komora sa používala pri štarte, potom sa po zvyšok letu používala menšia spaľovacia komora.

## Špecifikácie
### Všeobecné charakteristiky
* Typ: dvojkomorový raketový motor na kvapalné palivo

* Celkový rozmer: 1610&nbsp;mm&nbsp;x&nbsp;2040&nbsp;mm&nbsp;x&nbsp;2470&nbsp;mm
* Dĺžka motora: 1&nbsp;473&nbsp;mm
* Priemer motora: šírka 965&nbsp;mm, výška 1&nbsp;130&nbsp;m
* Suchá hmotnosť: 339&nbsp;kg (vrátane náplne oleja a dusíka)
* Palivo: petrolej 
* Oxidant: vysokokoncentrovaný peroxid vodíka 

### Výkon
* Ťah: 
** Veľká komora s menovitou hodnotou 110&nbsp;kN,
** Menšia komora s menovitou hodnotou 27&nbsp;kN
* Špecifický impulz: ~220&nbsp;sekúnd (2,2&nbsp;km/s)  

## Referencie


Kategória:Raketové motory